BAB 1 BUBUKA 1.1 Kasang Tukang Panalungtikan Basa salaku pakakas anu dipaké nalika lumangsungna komunikasi papada jalma, miboga fungsi anu kacida pentingna. Dina dunya atikan, pangajaran basa mangrupa pangajaran anu karasa pisan mangpaatna dina kahirupan sapopoé. Kumaha cara makéna basa sangkan merenah keur batur, kumaha cara nepikeun kahayang sacara bener, mangrupa salasahiji tujuan ayana pangajaran basa. Ku kituna, kaparigelan basa jadi salasahiji mata pangajaran penting di sakola-sakola. Pangajaran basa anu wajib diajarkeun di Jawa Barat nya éta Basa Indonesia salaku basa nasional, Basa Inggris salaku basa internasional, sarta Basa Daerah salaku basa indung anu geus sakuduna dipaké tur dimumulé. Nida jeung Harris (dina Tarigan, 2008, kc. 1) nétélakeun opat komponén dina kaparigelan basa (language skill), nya éta: (1) kaparigelan ngaregepkeun (listening skills), (2) kaparigelan nyarita (speaking skills), (3) kaparigelan maca (reading skills), jeung (4) kaparigelan nulis (writing skills). Nurutkeun Tarigan (2008, kc.1), opat kaparigelan basa anu dijéntrékeun di luhur téh miboga hubungan anu raket. Tahapan manusa meunangkeun basa nya éta manusa diajar ngaregepkeun basa, satuluyna manusa bisa nyarita, sanggeus nyarita manusa diajar maca sarta nu pamungkas manusa diajar pikeun ngébréhkeun pamikiranana kana wangun tinulis. Tina opat kaparigelan di luhur, kaparigelan nulis mangrupa salasahiji kaparigelan anu penting anu kudu dipimilik siswa. Pangajaran nulis mangrupa pangajaran anu produktif. Tapi, ieu kaparigelan téh biasana dianggap kaparigelan anu hésé. Hal anu dianggap héséna téh nya éta nalika siswa hésé meunangkeun idé dina ngamimitian nulis. Nalika nulis, siswa ngébréhkeun naon anu aya dina pikiranana, naon anu dirasana, sarta naon anu jadi idé kréatifna. Sutarno (2008, kc.10) nétélakeun yén: Ratnanengsih, 2014 Téhnik Transformasi Carita Pondok Pikeun Ngaronjatkeun Kamampuh Nulis Téks Drama : Studi Kuasi Ékspérimén ka Siswa Kelas XII RPL A SMK Puragabaya Bandung Taun Ajaran 2013/2014 Universitas Pendidikan Indonesia | repository.upi.edu | perpustakaan.upi.edu
Pada dasarnya menulis adalah suatu cara yang tepat untuk mewujudkan, menjabarkan, dan menuangkan ide, konsep, gagasan dan pikiran ke dalam sebuah tulisan. Oleh karenanya tulisan seseorang pada dasarnya merupakan rekaman atas penglihatan, pengamatan, pembelajaran, pengalaman, penghayatan, pemaknaan dan pengolahan daya pikir seorang penulis. Intina, imajinasi atawa kréativitas manusa nalika nulis téh mangrupa rékaman anu ditempona, anu dirasana, anu dialamanana, sartahasiltina pamikiran dirina sorangan. Pikeun ngaronjatkeun kaparigelan nulis siswa sarta ngaronjatkeun kualitas pangajaran basa, modél ngajar, métode ngajar, sarta téhnik ngajar tangtu bisa dimangpaatkeun. Dina Kurikulum Tingkat Satuan Pendidikan (KTSP) anu dikaluarkeun ku Dinas Pendidikan Provinsi Jawa Barat, pangajaran nulis kelas XII ngawengku nulis puisi (wangun ugeran), nulis esai, sarta nulis téks drama (Disdik, 2006, kc.124). Hasil obsérvasi panalungtik di kelas XII Rekayasa Perangkat Lunak (RPL) A nalika siswa dipapacénan nyieun paguneman (dialog)anu basajan, siswa kurang antusias lantaran ngarasa hésé meunangkeun idé pikeun ngamimitian nulis. Bangbaluh anu karandapan ku siswa kelas XII RPL A nya éta: (1) siswa ngarasa hésé pikeun nangtukeun idé atawa téma; (2) siswa ngarasa hésé pikeun ngébréhkeun naon anu aya dina uteukna kana wangun tulisan; (3) siswa ngarasa hésé dina milihan kosa kecap; (4) siswa masih kénéh héngkér dina pamakéan éjahan jeung tanda baca. Tina hasil obsérvasi nyieun pagunemanbasajan di kelas XII RPL A , téma anu loba dikarang siswa téh nya éta perkara percintaan padahal masih loba kénéh téma atawa idé carita lian salian percintaan. Lian ti téma anu heureut, siswa ngarasa hésé nangtukeun jalan carita. Pamanggih panalungtik ngeunaan pasualan anu aya di kelas XII RPL A téh dijadikeun bahan ieu panalungtikan dina matéri pangajaran nulis téks drama. Pikeun ngungkulan ieu pasualan, panalungtik ngagunakeun transformasi carita pondok pikeun ngaronjatkeun kamampuh siswa dina nulis téks Ratnanengsih, 2014 Téhnik Transformasi Carita Pondok Pikeun Ngaronjatkeun Kamampuh Nulis Téks Drama : Studi Kuasi Ékspérimén ka Siswa Kelas XII RPL A SMK Puragabaya Bandung Taun Ajaran 2013/2014 Universitas Pendidikan Indonesia | repository.upi.edu | perpustakaan.upi.edu 2 téhnik
3 drama. Ieu téhnik téh mangrupa cara sangkan siswa leuwih gampang dina nangtukeun idé caritaan nepi ka bisa nulis téks drama anu hadé. Téhnik éta sorangan nya éta cara atawa upaya anu dilakukeun dina ngalakukeun hiji hal, sedengkeun transformasi nya éta ngarobah hiji wangun jadi wangun anu séjén. Ku kituna, nulis téks drama ngagunakeun téhnik transformasi carita pondok nya éta nulis téks atawa naskah drama ku cara ngarobah wangun carita pondok. Kamampuh guru téh nangtukeun pisan dina milih téhnik pangajaran anu digunakeun sangkan tujuan pangajaran bisa kahontal, guru perlu neuleuman téhnik ngajar anu luyu jeung stratégi pangajaran sangkan siswa bisa sacara aktif ngahontal tujuan pangajaran atawa kompetensina (Hardini, 2012, kc. 41). Pikeun ngaronjatkeun kamampuh nulis téks drama, siswa dibéré stimulus ku carita pondok nya éta ku cara maca hiji carita pondok. Siswa dikondisikeun pikeun maca carita pondok. Sabada maca carita pondok, aya prosés tanya-jawab antara guru jeung siswa ngeunaan carita pondok anu dibaca. Léngkah anu pamungkas, siswa dipapancénan pikeun nulis téks drama dumasar kana carita pondok anu dibaca. Nepi ka ayeuna, téhnik tansformasi carita pondok can aya nu nalungtik di Jurusan Pendidikan Bahasa Daerah. Tapi, ieu téhnik transformasi téh geus ditalungtik ku Istiqomah (mahasiswa Jurusan Pendidikan Bahasa dan Sastra Indonesia) kalayan judul "Pembelajaran Menulis Cerita Pendek Melalui Tehnik Transformasi Media Film Pendek". Kahéngkéran dina skripsi anu judulna "Pembelajaran Menulis Cerita Pendek Melalui Tehnik Transformasi Media Film Pendek" téh henteu dijéntrékeun kumaha léngkah-léngkah dilaksanakeunana téhnik transformasi. Sedengkeun dina ieu panalungtikan dijéntrékeun kumaha léngkah-léngkah dilaksanakeunana téhnik transformasi. Cindekna, guru (panalungtik) méré stimulus sangkan kréativitas siswa dina nulis téks drama ngaronjat ku ngaliwatan sababaraha tahap, nya éta ngaaprésiasi, mahaman, nyaritakeun deui, nyaritakeun tur ditambahan épisode tambahan, sarta ngamimitian ngararancang tulisan. Ratnanengsih, 2014 Téhnik Transformasi Carita Pondok Pikeun Ngaronjatkeun Kamampuh Nulis Téks Drama : Studi Kuasi Ékspérimén ka Siswa Kelas XII RPL A SMK Puragabaya Bandung Taun Ajaran 2013/2014 Universitas Pendidikan Indonesia | repository.upi.edu | perpustakaan.upi.edu
Dikasangtukangan ku ayana bangbaluh di kelas XII RPL A, dipiharep ieu panalungtikan anu ngagunakeun téhnik transformasi carita pondok pikeun ngaronjatkeun kamampuh nulis siswa dina pangajaran nulis téks drama téh bakal meunangkeun hasil anu maksimal. Pikeun ningkatkeun kualitas pangajaran nulis téks drama di kelas XII RPL A SMK Puragabaya Bandung taun ajaran 2013/2014, ieu panalungtikan téh dilaksanakeun. Ku kituna, ieu panalungtikan téh disusun kalayan judul "Téhnik Transformasi Carita Pondok pikeun Ngaronjatkeun Kamampuh Nulis Téks Drama" (Studi Kuasi Ékspérimén Kelas XII RPL A SMK Puragabaya Bandung Taun Ajaran 2013/2014). 1.2 Idéntifikasi jeung Rumusan Masalah 1.2.1 Idéntifikasi Masalah Dumasar kana kasang tukang di luhur, aya sawatara masalah anu diidéntifikasi.Idétifikasi masalah dina ieu panalungtikan téhsaperti anu dijétrékeun ieu di handap. 1) Siswa ngarasa hésé pikeun ngébréhkeun idé-idé kréatifna kana wangun tulisan téks drama; 2) Stratégi pangajaran nu dilarapkeun di sakola ku guru can bisa ngungkulan bangbaluh nu karandapan ku siswa dina nulis téks drama; 3) Guru masih maké stratégi pangajaran nu teu ngirut siswa, tur leuwih loba méré tiori batan prakték. 1.2.2 Rumusan Masalah Dumasar kana idéntifikasi masalah, ieu panalungtikan dirumuskeun dina wangun pananya ieu di handap. 1) Kumaha kamampuh nulis téks drama siswa kelas XII RPL A SMK Puragabaya Bandung taun ajaran 2013/2014 saméméh ngagunakeun téhnik transformasi carita pondok? Ratnanengsih, 2014 Téhnik Transformasi Carita Pondok Pikeun Ngaronjatkeun Kamampuh Nulis Téks Drama : Studi Kuasi Ékspérimén ka Siswa Kelas XII RPL A SMK Puragabaya Bandung Taun Ajaran 2013/2014 Universitas Pendidikan Indonesia | repository.upi.edu | perpustakaan.upi.edu 4
5 2) Kumaha kamampuh nulis téks drama siswa kelas XII RPL A SMK Puragabaya Bandung taun ajaran 2013/2014 sabada ngagunakeun téhnik transformasi carita pondok? 3) Naha aya béda anu signifikan antara kamampuh nulis téks drama siswa kelas XII RPL A SMK Puragabaya Bandung taun ajaran 2013/2014 saméméh jeung sabada digunakeunana téhnik transformasi carita pondok? 1.3 Tujuan Panalungtikan Tujuan diayakeunna ieu panalungtikan téh diwincik jadi tujuan umum jeung tujuan husus anu di pedar ieu di handap. 1.3.1 Tujuan Umum Luyu jeung kasang tukang sarta rumusan masalah di luhur, tujuan umum ieu panalungtikan téh nya éta pikeun ngaronjatkeun hasil diajar-ngajar nulis téks drama siswa kelas XII RPL A SMK Puragabaya Bandung taun ajaran 2013/2014 ngagunakeun téhnik transformasi carita pondok. 1.3.2 Tujuan Husus Tujuan husus ieu panalungtikan miboga tujuan pikeun ngadéskripsikeun: 1) kamampuh nulis téks drama siswa kelas XII RPL A SMK Puragabaya Bandung taun ajaran 2013/2014saméméh ngagunakeun téhnik ngajar transformasi carita pondok; 2) kamampuh nulis téks drama siswa kelas XII RPL A SMK Puragabaya Bandung taun ajaran 2013/2014 sabada ngagunakeun téhnik ngajar transformasi carita pondok; 3) béda anu signifikan antara kamampuh nulis téks drama siswa kelas XII RPL A SMK Puragabaya Bandung taun ajaran 2013/2014 saméméh jeung sabada digunakeunana téhnik ngajar transformasi carita pondok. Ratnanengsih, 2014 Téhnik Transformasi Carita Pondok Pikeun Ngaronjatkeun Kamampuh Nulis Téks Drama : Studi Kuasi Ékspérimén ka Siswa Kelas XII RPL A SMK Puragabaya Bandung Taun Ajaran 2013/2014 Universitas Pendidikan Indonesia | repository.upi.edu | perpustakaan.upi.edu
1.4 Mangpaat Panalungtikan 1.4.1 Mangpaat Tioritis Mangpaat tioritis ieu panalungtikan,nya éta pikeun nambahan kamekaran tiori téhnik ngajar utamana dina pangajaran nulis téks drama. Lian ti éta, ieu panalungtikan miboga mangpaat pikeun dijadikeun bahan literatur pangajaran di sakola. 1.4.2 Mangpaat Praktis Ieu panalungtikan téh miboga mangpaat praktis, saperti anu dijéntrékeun ieu di handap. 1) Pikeun siswa, siswa miboga pangalaman ngagunakeun téhnik transformasi carita pondok dina pangajaran nulis téks drama sarta kamampuh siswa dina kagiatan nulis téh bisa ngaronjat; 2) Pikeun guru, hasil panalungtikan ieu bisa dijadikeun tinimbangan guru lian pikeun ngaronjatkeun kamampuh nulis siswa dina pangajaran nulis téks drama; 3) Pikeun panalungtik, ieu téhnik ngajar transformasi carita pondok téh bisa digunakeun dina pangajaran nulis téks drama atawa pangajaran nulis karya sastra lianna. 1.5 Raraga Tulisan Ieu skripsi diwangun ku lima bab. Dina Bab 1 dipedar ngeunaan kasang tukang masalah, watesan jeung rumusan masalah, tujuan panalungtikan, mangpaat panalungtikan, jeung raraga tulisan. Dina Bab II dipedar ngeunaan ulikan tiori téhnik transformasi carita pondok, wangenan jeung tujuan nulis, pangajaran nulis téks drama di sakola, raraga mikir, jeung hipotésis panalungtikan. Dina Bab III dipedar ngeunaan lokasi panalungtikan, sumber data panalungtikan, desain panalungtikan, métode panalungtikan, variabel jeung wangenan operasional, instrumén panalungtikan, téhnik ngumpulkeun data, téhnik ngolah data, uji gain, jeung uji hipotésis. Dina Bab IV dipedar kamampuh nulis téks drama siswa saméméh digunakeun téhnik transformasi carita pondok, kamampuh nulis téks Ratnanengsih, 2014 Téhnik Transformasi Carita Pondok Pikeun Ngaronjatkeun Kamampuh Nulis Téks Drama : Studi Kuasi Ékspérimén ka Siswa Kelas XII RPL A SMK Puragabaya Bandung Taun Ajaran 2013/2014 Universitas Pendidikan Indonesia | repository.upi.edu | perpustakaan.upi.edu 6
drama siswa sabada digunakeunana téhnik transfromasi carita pondok, analisis data anu ngawengku uji normalitas, uji homogénitas, uji gain, jeung uji hipotésis, sarta pedaran béda signifikan antara kamampuh nulis téks drama siswa kelas XII RPL A saméméh jeung sabada digunakeunana téhnik transformasi carita pondok. Sarta dina Bab V dipedar ngeunaan kacindekan jeung saran. Ratnanengsih, 2014 Téhnik Transformasi Carita Pondok Pikeun Ngaronjatkeun Kamampuh Nulis Téks Drama : Studi Kuasi Ékspérimén ka Siswa Kelas XII RPL A SMK Puragabaya Bandung Taun Ajaran 2013/2014 Universitas Pendidikan Indonesia | repository.upi.edu | perpustakaan.upi.edu 7